डॉक सारांशित करण्यासाठी: 'एक चुटकी सिंदूर की कीमत तुम क्या जानो, रमेश बाबु?'

बॅकग्राउंडला दीपिका पदुकोण हिच्या आवाजात 'ओम शांती ओम' या सिनेमातील हा डायलॉग ऐकू येतो आणि स्क्रीनवर एका सामान्य मुलीचा चेहरा दिसतो. मुलगी आपली बोटं कपाळाकडे नेत अत्यंत इमोशनल होऊन डॉयलॉगनुसार ओठ हलवते. 

दुसरा सीन

शाळेचा गणवेश घातलेली दोन मुलं 'दीवार' सिनेमातील डॉयलॉगची नक्कल करायचा प्रयत्न करतात. 'आज मेरे पास बंगला है, गाडी है, बैंक बैलन्स है. तुम्हारे पास क्या है?'

हे सगळं इतकं मजेशीर असतं की हसू येतं. 

इंटरनेट वापरणाऱ्या प्रत्येकानेच असे व्हीडियो बघितले असतील. असे बहुतांशी व्हिडियो एका चीनी अॅपमुळे शक्य झाले आहेत. 

'टिकटॉक' आहे तरी काय?

'टिकटॉक' एक सोशल मीडिया अप्लिकेशन आहे. या अॅपवरून युजर छोटे-छोटे (पंधरा सेकंदांपर्यंतचे) व्हिडियो तयार करून शेअर करू शकतात. 

या अॅप्लिकेशनचे कॉपी राईट 'बाईट डान्स' या चीनी कंपनीकडे आहे. या कंपनीने सप्टेंबर 2016 मध्ये 'टिकटॉक' अॅप लॉन्च केलं. 2018साली या अॅपची लोकप्रियता प्रचंड वाढली आणि ऑक्टोबर 2018 मध्ये अमेरिकेत ते सर्वाधिक डाउनलोड केलेले अॅप ठरले.

गुगल प्लेस्टोरवर टिकटॉकची ओळख 'Short videos for you' (तुमच्यासाठी छोटे व्हिडियोज) अशी करून देण्यात आलेली आहे. 

प्ले स्टोरवर टिकटॉक विषयी लिहिलं आहे:

मोबाईलवर छोटे-छोटे व्हीडियो बनवण्यासाठी टिकटॉक हे काही सामान्य माध्यम नाही. हे बनावट नाही. खरे आहे आणि ते अमर्याद आहे - तुम्ही सकाळी 7.45 वाजता ब्रश करत असाल किंवा नाश्ता बनवत असाल - जे काही करत असाल, जिथेही असाल, टिक-टॉकवर या आणि 15 सेकंदात जगाला तुमचं म्हणणं सांगा. 

टिकटॉकच्या साथीने तुमच्या आयुष्यातील मजा वाढेल. तुम्ही आयुष्याचा प्रत्येक क्षण जगता आणि प्रत्येक क्षणी काहीतरी नवीन शोधता. तुम्ही तुमच्या व्हीडियोमध्ये स्पेशल इफेक्ट फिल्टर, ब्युटी इफेक्ट, इमोजी स्टिकर आणि म्युजिकने नवीन रंग भरू शकता. 

भारतात टिकटॉक 

भारतात टिकटॉक 10 कोटींपेक्षा जास्त मोबाईलमध्ये डाऊनलोड करण्यात आलं आहे. इकॉनॉमिक टाइम्सच्या वृत्तानुसार दर महिन्याला जवळपास 2 कोटी भारतीय याचा वापर करतात.

गुगल प्लेस्टोरवर 80 लाख लोकांनी टिकटॉकचा रिव्ह्यू केला आहे. यावरूनच भारतात टिकटॉकच्या लोकप्रियतेचा अंदाज येईल. 

विशेष म्हणजे टिकटॉक वापरणाऱ्यांमध्ये छोटी शहरं आणि गावाखेड्यातील लोकांची संख्या मोठी आहे. त्याहूनही आश्चर्याची बाब म्हणजे सात-आठ वर्षांच्या...\nडॉक सारख्याच भाषेत सारांश:
पहिला सीन